Document ID: /roh_data/filtered/fineweb-2-filterrobots_roh.jsonl.gz/58108

Adina puspè vegnan grondas equipas en l'Engiadina per in camp da trenament. Savens cumbineschan quellas equipas lur camp cun ina partida d'amicizia cunter l’equipa indigena. Questa giada èsi il CB Schlarigna da la 4. liga. Sin la plazza San Gian a Schlarigna era gia Christian Gross cun il FC Basilea sin visita. Era Ottmar Hitzfeld è stà là cun l’equipa naziunala svizra.
Er quest onn vegn ina grond'equipa per in camp da trenament a Schlarigna. Igl è il Grasshopper Club Zürich cun il trenader Thorsten Fink ch'arriva en l'Engiadina.
Camp da trenament cun gieu d'amicizia
GC trenescha durant l’entira emna sin la plazza San Gian a Schlarigna. Mardi (3-7-2018) vegn il campiun da record a dar ina partida d'amicizia cunter il CB Schlarigna. L’emprim guarda l’equipa da Turitg la partida dad otgavelfinal da la Svizra cunter la Svezia tar il campiunadi mundial en Russia. Suenter dat l’equipa lura cunter il CB Schlarigna.
RR novitads 20:00